Ülo Lepp

Ülo Lepp (29. detsember 1917 – 28. aprill 2003) oli eesti arst ja arstiteadlane.

1936. aastal lõpetas ta Hugo Treffneri Gümnaasiumi. 1937. aastal astus Tartu Ülikooli arstiteaduskonda, samast aastast Eesti Üliõpilaste Seltsi liige. Lõpetas Tartu Ülikooli 1944. aastal.

1953. aastal kaitses ta Tartu Riiklikus Ülikoolis väitekirja "Suurte arterite pingsusseisundi võrdlev hinnang hüpertooniatõbiseil, eriti pulsilaine levimiskiiruse määramise alusel" ning sai  meditsiiniteaduste kandidaadi kraadi.E-kataloog ESTER. Lepp, Ülo. Suurte arterite pingsusseisundi võrdlev hinnang hüpertooniatõbiseil, eriti pulsilaine levimiskiiruse määramise alusel: väitekiri meditsiiniliste teaduste kandidaadi kraadi taotlemiseks. Tartu Riiklik Ülikool, arstiteaduskond, teaduskonna sisehaiguste kateeder, 1953

Aastatel 1960–1991 töötas ta Tartu Riikliku Ülikooli arstiteaduskonna sisehaiguste kateedri dotsendina ja kardioloogiakliiniku arstina.In memoriam – Ülo Lepp. Eesti Arst, mai 2003

Ta harrastas suusatamist, tennist, ratsutamist ja matkamist. Matkates on ta käinud Elbruse tipus.

Tunnustus
1997 Eesti Punase Risti I klassi teenetemärk

Isiklikku
Tema isa oli arstiteadlane Feliks Lepp.

Viited

Kategooria:Eesti kardioloogid
Kategooria:Eesti arstiteadlased
Kategooria:Tartu Ülikooli õppejõud
Kategooria:Hugo Treffneri Gümnaasiumi vilistlased
Kategooria:Tartu Ülikooli arstiteaduskonna vilistlased
Kategooria:Eesti Üliõpilaste Seltsi liikmed
Kategooria:Eesti Punase Risti I klassi teenetemärgi kavalerid
Kategooria:Peetri kalmistule maetud
Kategooria:Sündinud 1917
Kategooria:Surnud 2003